Só ʼn span hoort nie in die CurriebekerreeksSó ʼn span hoort nie in die Curriebekerreeks nie, en die SA Rugbyunie (Saru) sal sy hand diep in eie boesem moet steek oor sy kortsigtige wanbeleid om ʼn bond se derde span in Suid-Afrika se veronderstelde top- huishoudelike reeks te laat speel. Die Westelike Provinsie se verpletterende sege van 57-14 oor die Vrystaatse Cheetahs op Nuweland laat die vraag ontstaan of laasgenoemde span selfs in die Curriebeker- Eerste Liga hond haaraf sou maak. Die WP het nege drieë gedruk, en was rustyd reeds met 36-0 voor. In die Curriebeker- Eerste Liga het die verdedigende kampioen, die Griffons, onverwags ver teen die Suidwestelike Distrikte gewen deur die besoekers in Welkom met 57-22 te verslaan (rustyd 26-17). Toe die besoekers binne die eerste kwartier met 14-0 voor was, het dit gelyk of hulle die tuisspan opdraand gaan gee, maar die Griffons het ander planne gehad. Die wenspan se losskakel Jaun Kotzé het 18 punte op die telbord geplaas. Hy het twee keer agter die doellyn gaan kuier en met vier doelskoppe geslaag. Die Boland het in ʼn haas foutlose vertoning die Grens in Oos-Londen met 42-3 geklop (rustyd 21-3), en in Windhoek het die Valke ʼn skouspelagtige wedstryd teen die Welwitschias met 56-47 gewen (rustyd 36-28). WP 57 (36) – Drieë: Ramone Samuels (2), Craig Barry, JD Schickerling, Huw Jones, Wilco Louw, Jaco Coetzee (2), Sikhumbuzo Notshe. Doelskoppe: Damian Willemse (3), Robert du Preez (3). Vrystaat 14 (0) – Drieë: Daniel Maartens, Marnus van der Merwe; Conversions: Ernst Stapelberg. (2) Griffons 57 (26) – Drieë: Strafdrie, Gideon Venter, Cornelius Kramer, Neil Claassen, Selvyn Davids (2), Arthur Williams, Jaun Kotzé (2). Doelskoppe: Duan Pretorius, Jaun Kotzé (4). SWD 22 (17) – Drieë: Freginald Africa, Marlo Weich (2). Doelskoppe: Leighton Eksteen (2). Strafdoel: Leighton Eksteen. Grens 3 (3) – Strafdoel: Xolela Payi. Boland 42 (21) – Drieë: Marlyn Williams (2), Vian van der Watt, Clemen Lewis (2), Francois Esterhuyzen. Doelskoppe: Divan Nel (6). Welwitschias 47 (28) – Drieë: Johan Tromp (2), Helarius Kisting, Abel de Klerk, Maharua Katjiteko, Jan Booysen, Russel van Wyk. Doelskoppe: Theuns Kotzé (6). Valke 56 (36) – Drieë: Etienne Taljaard, Johannes Pretorius, Christian Rust, Simphiwe Sithole, Jan-Frederick Enslin, Coert Cronjé, Andrew van Wyk, Friedle Olivier. Doelskoppe: Warren Potgieter (4). Strafdoel: Warren Potgieter. Skepskop: Errol Jaggers.